CELEX: 62012TN0561
Language: et
Date: 2012-12-19 00:00:00
Title: Kohtuasi T-561/12: 19. detsembril 2012 esitatud hagi — Beninca versus komisjon

16.2.2013   
            
            
               ET
            
            
               Euroopa Liidu Teataja
            
            
               C 46/23
            
         19. detsembril 2012 esitatud hagi — Beninca versus komisjon
   (Kohtuasi T-561/12)
   2013/C 46/42
   Kohtumenetluse keel: inglise
   
      Pooled
   
   
      Hageja: Jürgen Beninca (Frankfurt am Main, Saksamaa) (esindaja: advokaat C. Zschocke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tühistada komisjoni 9. oktoobri 2012. aasta otsus, millega keelati juurdepääs dokumendile, mis koostati koondumise (juhtum COMP/M.6166 — NYSE Euronext/Deutsche Börse) raames; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt ei ole ükski määruse (EÜ) nr 1049/2001 (1) artiklis 4 loetletud eranditest kohaldatav. Eriti kehtib see komisjoni otsuses viidatud erandite puhul, milleks on selle määruse artikli 4 lõike 3 teises lõigus ja artikli 4 lõike 2 esimeses taandes sätestatud erandid.
            
         
               2.
            
            
               Teise väite kohaselt, isegi kui mõni nimetatud eranditest on kohaldatav, ei ole otsuses nõuetekohaselt kaalutud, kas määruse (EÜ) nr 1049/2001 artikli 4 lõike 6 kohaselt on võimalik vähemalt osaline (või redigeeritud) juurdepääs nimetatud dokumendile.
            
         
               3.
            
            
               Kolmanda väite kohaselt on hagejal vastavalt määruse (EÜ) nr 1049/2001 artikli 4 lõigetele 2 ja 3 õigus saada juurdepääs nõutud dokumendile, kuna dokumendi kättesaadavaks tegemine teenib ülekaalukaid üldisi huve.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).